Jeffrey Dahmer
Jeffrey ”Jeff” Lionel Dahmer (21. toukokuuta 1960 – 28. marraskuuta 1994) oli yhdysvaltalainen sarjamurhaaja ja kannibaali, joka murhasi 17 miestä vuosina 1978–1991. Suurin osa murhista ajoittui vuosiin 1989–1991. Dahmerin uhrit olivat nuoria, pääasiassa etnisiin vähemmistöihin kuuluvia ja melkein kaikki homoseksuaaleja. Dahmerin murhia on kuvailtu vihaksi homoseksualisuutta kohtaan, mutta Dahmer oli itse homoseksuaali joka oli saanut fundamentalistikristillisen kasvatuksen. Dahmer etsi uhreja Milwaukeen kaupungin Walker's Point -naapuruston homobaareista.
Dahmer kuoli wisconsinilaisessa vankilassa, kun toinen vanki hakkasi hänet kuoliaaksi vuonna 1994.
Dahmer käytti vaatenukkea seksin harrastamiseen ennen sarjamurhaajaksi tulemista. Totuttuaan siihen että vaatenukke ei liiku, mutta hänen seksikumppaninsa liikkuivat, hän alkoi huumata seksikumppaneitaan ja raiskata heidän ollessa tiedottomassa tilassa. Tästä Dahmer siirtyi murhaamiseen ja seksin harrastamiseen ruumiiden kanssa (nekrofilia).
Isänsä kertoman mukaan Jeffrey Dahmer oli luonteeltaan sosiaalinen ja ulospäinsuuntautunut, ja eli hyvän lapsuuden. Dahmerin mieli alkoi kuitenkin järkkyä, kun hän tajusi olevansa kiinnostunut miehistä. Tämän myötä hän muuttui ujoksi ja syrjäänvetäytyväksi. Hän oli jo nuorena kiinnostunut kuolleiden eläinten silpomisesta ja paloittelusta, ja halusi tutkia eläinten sisälmyksiä. Hänen vanhempansa erosivat äidin mielenterveyshäiriöiden vuoksi ja äiti muuttikin mitään sanomatta pois nuoremman veljen, Davidin, kanssa. Myös isä oli muuttanut hetkeä aikaisemmin motelliin. Dahmer muutti isoäitinsä luokse ja yritti muutaman vuoden ajan elää normaalia elämää. Hän ei kuitenkaan pystynyt unohtamaan fantasioitaan, joihin liittyi tappaminen. Hänellä oli myös jatkuvia päihdeongelmia.
Dahmerin isä suostutteli pojan liittymään armeijaan, jossa tämä sitten palvelikin lääkintämiehenä Saksassa. Alkoholiongelmansa takia Dahmer kuitenkin vapautettiin tehtävistään. Dahmerin palvelusaikana tapahtui kolme selvittämätöntä murhaa aivan sotilastukikohdan tienoilla. Milwaukeehen palattuaan hänet pidätettiin pian itsensäpaljastelusta, ja uudelleen vuonna 1988, tällä kertaa 14-vuotiaan pojan seksuaalisesta hyväksikäytöstä. Nyt Dahmer tuomittiin vuodeksi siviilityöleirille.
Dahmerin murhat ajoittuivat pitkälle aikavälille, jonka takia hänen kiinnisaamisensa oli vaikeaa. Dahmer eroittui muista "seksuaalisarjamurhaajista" niin, että hän pystyi pitämään tappamisen himonsa jotenkin aisoissa. Hän hävitti ruumiit huolellisesti, eikä jättänyt mitään johtolankoja.
Heinäkuu 7. päivä: Jeffrey teki ensimmäisen murhansa, kun hän otti kyytinsä 18-vuotiaan liftarin nimeltä Steven Hicks. Jeffrey houkutteli Stevenin kotiinsa ja he joivat runsaasti alkoholia. Kun Steven aikoi lähteä, Dahmer sai äkillisen raivokohtauksen. Hän oli ollut koko lapsuutensa pääosin yksin, eikä halunnut tuntea sitä tunnetta enää. Niinpä Jeffrey tarttui 4,5kg painoiseen käsipainoon ja iski sillä Steveniä takaraivoon kahdesti. Steven pystyi juuri ja juuri istahtamaan tuolille, kunnes piakkoin menetti tajuntansa, jonka jälkeen Dahmer alkoi heti kuristamaan tätä. Tämän jälkeen hän hävitti ruumiin. Kuulusteluissa Dahmer oli sanonut, että toimi "vaistonvaraisesti".
Marraskuu 20. päivä: Yhdeksän vuoden jälkeen ensimmäisestä murhasta Dahmerin psykopaattiset taipumukset sai hänen seksuaalisuutensa ja väkivallan yhdistymään. Nyt hän oli valmis tappamaan taas. Uhriksi joutui 25-vuotias Steven Tuomi. Dahmer houkutteli hänet asuntoonsa ja harrasti seksiä tämän kanssa. Seksin jälkeen hän murskasi Stevenin kallon painavalla esineellä.
Tammikuu 16. päivä: James Doxtator (14-vuotias) joutui Dahmerin uhriksi, kun tämä tarjosi Jamesille 50 puntaa siitä, että saisi ottaa hänestä nakukuvia. Asunnolla Dahmer kuristi hänet.
Maaliskuu 24. päivä: Richard Guerrero (22-vuotias), huumattiin ja kuristettiin.
Maaliskuu 25. päivä: Anthony Sears (24-vuotias), huumattiin ja kuristettiin. Dahmer säilytti osan ruumiista.
Toukokuu 20. päivä: Raymond Smith (32-vuotias), miespuolinen prostituoitu, huumattiin ja kuristettiin.
Kesäkuu 14. päivä: Edward Smith (27-vuotias), tapasi Dahmerin juhlissa. Dahmer säilytti luurangon.
Syyskuu 2. päivä: Ernest Miller (22-vuotias)
Syyskuu 24. päivä: David Thomas (22-vuotias
Helmikuu 18. päivä: Curtis Straughter (17-vuotias)
Huhtikuu 7. päivä: Errol Lindsey (19-vuotias)
Toukokuu 24. päivä: Tony Hughes (31-vuotias)
Toukokuu 27. päivä: Konerak Sinthasomphone (14-vuotias) on Dahmerin kuuluisin uhri. Dahmes sieppasi Konerakin huumaamalla tämän. Asunnossa Dahmer porasi reiän tämän kalloon ja lähti hakemaan olutta. Kauppareissun aikana Konerak virkosi ja lähti pää pyörryksissään juoksemaan katua pitkin. Kaksi naista näki pojan juoksevan alasti ja verta vuotavana, jonka takia hälyttivät poliisit. Dahmer sanoi poliiseille, että Konerak oli hänen 19-vuotias poikaystävä ja asia oli sillä selvä. Kun he lähtivät, Dahmer kuristi pojan ja raiskasi hänet. Tämän jälkeen Dahmer söi pojan sisäelimiä.
Kesäkuu 30. päivä: Matt Turner (20-vuotias)
Heinäkuu 5. päivä: Jeremiah Weinberger (23-vuotias)
Heinäkuu 15. päivä: Oliver Lacy (24-vuotias)
Heinäkuu 19. päivä: Joseph Bradehoft (25-vuotias)
Dahmerin homoseksuaalisuus vaikutti häneen kahdella tavalla; hän häpesi sitä, mutta samalla se auttoi häntä löytämään uhreja. Siihen aikaan homot kokoontuivat pääosin homobaareihin. Dahmer kävi siellä useaan otteeseen ja puhui muille asiakkaille. Hänen vakiokysymyksensä oli, että miten hänen perheensä suhtautuu homouteen. Jos uhri vastasi, että huonosti, Dahmer valikoi hänet uhrikseen. Yksinäiset homot tarvitsivat kumppania rinnalleen ja siksi suostuivat lähteä Dahmerin asunnolle.
Asunnollaan Dahmer huumasi uhrinsa laittamalla juomaan bentsodiatsepiinipohjaisia murskattuja unilääkkeitä. Tämän jälkeen hän otti uhristaan kuvia ja kuristi tämän. Hän muun muassa yritti tehdä joistakin uhreista itselleen seksiobjekteja, zombeja jotka eläisivät mutta eivät reagoisi Dahmerin käytökseen: hän porasi uhriensa kalloihin reikiä ja ruiskutti sisään happoa. Dahmerin mukaan yksikään hänen "zombeistaan" ei elänyt päivää pidempään.
Hän myös pyrki pitämään asunnollaan mahdollisimman laajaa valikoimaa erilaisia alkoholijuomia, jotta saisi uhrinsa viihtymään ja tarjota hänelle tämän suosimia juomia.
Dahmer alkoi jossain vaiheessa syödä uhrejaan. Hän poisti uhrista syötävät osat, sulatti loput ruumiinosta hapolla täytetyssä tynnyrissä ja hävitti jäänteet kaatamalla ne viemäriin.
22. heinäkuuta 1991 Tracy Edwards onnistui pakenemaan Dahmerin asunnosta. Edwards pysäytti poliisiauton ja johdatti poliisit Dahmerin asunnolle. Poliisit löysivät asunnosta 11 ruumista, sekä valokuvia uhreista ennen ja jälkeen kuoleman. Jääkaapista löytyi lisäksi uhrien päitä. Dahmer pidätettiin ja häntä syytettiin 15 murhasta, joista hänet tuomittiin viiteentoista elinkautiseen vankeusrangaistukseen (vähintään 936 vuotta) 17. helmikuuta 1992.
Vankilassa ollessaan Jeffrey Dahmer otti upotuskasteen kerrottuaan löytäneensä kristillisen uskon. Hänet kävi kastamassa pastori Roy Ratcliff, joka myöhemmin kirjoitti Dahmerista kirjan ("Dark Journey Deep Grace" 2006). Loppuun asti monet epäilivät Dahmerin vilpittömyyttä, mutta pastori Ratcliff oli vakuuttunut tämän uskon aitoudesta.
Dahmer sai surmansa vankilassa 28. marraskuuta 1994, kun elinkautisvanki Christopher Scarver hakkasi hänet ja erään toisen vangin, Jesse Andersonin, kuoliaiksi painonnostotangolla. Antisosiaalisesta persoonallisuushäiriöstä ja vakavasta psykoottisesta häiriöstä kärsinyt Scarver selitti vartijoille Jumalan määränneen hänet toimimaan näin. Scarver sai murhista kaksi elinkautista lisää.
Kuoleman jälkeen Dahmerin aivoja olisi haluttu tutkia, mutta hänen isänsä kielsi sen vedoten uskonnollisiin periaatteisiinsa. Myöhemmin Dahmerin äiti toivoi tutkimuksia osoittaakseen, etteivät hänen poikansa aivot olleet epämuodostuneet, kuten kriittisimmät tutkijat väittivät, ja niin aivot tutkittiin. Dahmerin ruumis hävitettiin polttamalla, ja tuhkat jaettiin hänen biologisen äitinsä ja isänsä kesken. Dahmerin isä kirjoitti myöhemmin kirjan ("A Father's Story"), joka käsitteli Dahmerin tekoja ja niiden vaikutusta hänen perheeseensä.